b'\n_START_ARTICLE_\nJ\xc3\xa4\xc3\xa4pallon maailmanmestaruuskilpailut 2012\n_START_SECTION_\nSuomen joukkue\n_START_PARAGRAPH_\nSuomen joukkue ei saanut edellisten kisojen hopeamitalin jatkoksi mitalia. P\xc3\xa4\xc3\xa4valmentaja Tommy \xc3\x96sterberg oli valinnut Suomen joukkueeseen 3 pelaajaa Suomen Bandyliigasta, 13 pelaajaa Ruotsin Elitserienist\xc3\xa4 ja 1 Ven\xc3\xa4j\xc3\xa4n Superliigasta. \xc3\x96sterberg kertoi::_NEWLINE__NEWLINE_\xc2\xbbSuomen joukkue tavoittelee kisoista finaalipaikkaa. Teht\xc3\xa4v\xc3\xa4 on haastava, sill\xc3\xa4 Kazakstan haluaa kotiyleis\xc3\xb6ns\xc3\xa4 edess\xc3\xa4 my\xc3\xb6s p\xc3\xa4rj\xc3\xa4t\xc3\xa4 mitalipeleiss\xc3\xa4. Ruotsi ja Ven\xc3\xa4j\xc3\xa4 ovat totutusti liikkeell\xc3\xa4 vahvoilla joukkueilla. Suomen joukkue on uudistunut ja uusista pelaajista mielenkiinnolla odotan Samuli Helavuoren panosta miesten kisoissa. Samuli on mennyt t\xc3\xa4ll\xc3\xa4 kaudella pitkin askelin eteenp\xc3\xa4in pelatessaan seurajoukkueensa Bolln\xc3\xa4sin riveiss\xc3\xa4. Uusista pelaajista my\xc3\xb6s Ville-Veikko Angeria on esiintynyt edukseen OLS paidassa ja yleispelaajana h\xc3\xa4n on t\xc3\xa4rke\xc3\xa4 osa joukkuetta. Ruotsin pelaajista odotan my\xc3\xb6s Juho Liukkosen jatkavan MM-kisoissa hyvi\xc3\xa4 otteita. Ven\xc3\xa4j\xc3\xa4n ammattilaisista Sami Laakkonen j\xc3\xa4i pois perhesyist\xc3\xa4 ja Petteri Lampisen k\xc3\xa4si on murtunut\xc2\xbb _NEWLINE_Ruotsin sarjoista oli joukkueen runko eli Timo Oksanen, Ville Aaltonen, Mika Jussila, Samuli Helavuori, Ilari Moisala, Antti Ekman, Rolf Larsson, Mikko Aarni, Juho Liukkonen, Pekka Rintala, Mikko Rytk\xc3\xb6nen, Mikko Lukkarila ja Markus Kumpuoja. Suomen omasta Bandyliigasta oli valittu Rolf Larsson, Tomi Hauska ja Ville-Veikko Angeria. Ven\xc3\xa4j\xc3\xa4n sarjasta tuli Pekka Hiltunen.'